Għaqda Mużialiimpertal l Zarba 2077, Mn Mm il-Mellieħa; fil BololjMaltini Il-Bolol ta' Malta jew aħjar il-filatelija Maltija, għandhom storja twila li tmur lura għas-sena 1860 fejn l-ewwel bolla kienet ħarġet fl-1 ta' Dicembru. F'diversi ħarġiet ta' bolol li ħarġet il-Posta ta' Malta matul is-snin insibu diversi xeni ta' postijiet differenti tal-Gżejjer Maltin u diversi xeni wkoll inkonessjoni mal-istorja u l-kultura ta' pajjiżna. Il-Mellieħa u l-inħawi tagħha kienu evidenti f'diversi settijiet ta' bolol minn dawn u ġieli anki kien hemm settijiet iddedikati għall-Mellieħa biss. Fil-15 ta' April ta' din is-sena fis-sett tal-Europa 1987 li kien jikkonsisti f'żewġ bolli, insibu l-Knisja Parrokjali tal-Manikata ddedikata lil San Ġużepp, liema lokalità tagħmel parti mill-konfini tal- Mellieħa. Din il-bolla kellha valur ta' 35 ċenteżmi Maltin. Id-disinjatur ta' dawn il- bolol kien il-Perit Richard England li kien anki l-arkitett tal-istess knisja li bdiet tinbena fl-1962 u kienet lesta fl-1974. Kienet iddikjarata bħala parroċċa fis-16 ta' Frar 1975'. Fid-9 ta' Diċembru tal- 1991, il-Posta ta' Malta kienet ħarġet sett ta' 12- il bolla bit-tema: Il-Wirt Naturali u Artistiku tal- Gżejjer Maltin. Waħda mill-bolol f'dan is-sett kienet xena mill-Bajja tal-Għadira b'enfasi fuq l-isports tal- windsurfing u tidher sew il-Knisja Arċipretali tal- Mellieħa u l-madwar. Din il-bolla kellha valur ta' 10 ċenteżmi Maltin u d-disinn tagħha kien sar minn Frank Portelli. Fl-20 ta' Novembru. tal-1993 fl-okkażjoni tat- twaqqif tal-Kunsilli Lokali f'Malta, il- Posta Maltija kienet ħarġet sett ta' 4 bolol magħqudin flimkien b'valur ta' 5 ċenteżmi Maltin. Fuq dawn il-bolol, kien hemm l-istemmi tal-Kunsilli Lokali kollha ta' Malta u Għawdex. Dawn il-bolol kienu ddisinjati minn Joseph Mizzi. L-istemma tal-Kunsill Lokali tal-Mellieħa tinsab fuq l-ewwel bolla. Ta' min jgħid li din l-istemma kienet inbidlet għal dik li għandna Ilum. Din is-sena kienet iddedikata għas-sena tal- Konservazzjoni Naturali Ewropea u fis-26 ta' Lulju kien inħareġ sett biex jikkommemora dan. Dan is- sett ta' 3 bolol, li d-disinn tagħhom kien ta' Maurice Tanti Burlo, kien fih bolla ta' 5 ċenteżmi Maltin relatata mal-kampanja naturali Maltija u x-xenarju kien ħajt tas- sejjieħ u girna. Il- girna hija kunċett ta' ċertu tip ta' struttura rustika li tiddomina l-kampanja u l-inħawi — rurali Sosbaw 2017 Għaqda Mużikali Imperial fil-Mellieħa. B'kollox insibu 81 girna fl-inħawi tal- Mellieħa'. Bolla minn sett ta' tnejn bit-tema tar-riservi naturali f'pajjiżna fl-okkażjoni tal-Europa 1999 kienet tikkonċerna r-Riserva Naturali tal-Għadira. Dan is-sett kien fuq id-disinn ta' Richard J. Caruana u kien inħareġ fis-6 ta' April 1999. Din il-bolla ta' 16-il ċenteżmu Maltin kien fiha għasfur Monakella u fl-isfond tiegħu hemm is- Santwarju tal-Għasafar tal-Għadira. Din ir-riserva saret flok is-salini tal-melħ' u kien fl-1978 meta dan il-post ġie ddikjarat bħala santwarju tal-għasafar. Fl-okkażjoni tal-mitt sena tal- inkurunazzjoni tal-Madonna. tal- Mellieħa meqjuma fis-Santwarju tal- Mellieħa, il-Posta ta' Malta, fis-6 ta' Ottubru 1999 kienet ħarġet sett ta' żewġ bolol biex tfakkar dan l-anniversarju. L-ewwel bolla ta' 6 ċenteżmi Maltin turi x-xbieha tal-Madonna u l-Bambin li kienet ġiet inkuranata fl-1899 u l-artal maġġuri tal-istess Santwarju. Il- bolla l-oħra ta' 35 ċenteżmu Maltin turi l-pittura ex- voto tal-Kavallier Fra Wolfang Guttenberg, liema pittura tinsab fis-Sagristija fl-istess Santwarju. Din kienet saret bħala wegħda meta fil-25 ta' April 1678, ħames xwieni tal-Ordni ta' San Ġwann inqabdu f'maltempata qrib il-gżejjer ta' Taranto fl-Italja'. Id- disinjatur ta' dan is-sett kien Joseph Mizzi. Sena 2001 Fl-okkażjoni taż-żjara tal-Papa Ġwanni Pawlu II, il-Posta ta' Malta ħarġet sett ta' żewġ bolol fl-4 ta' Mejju 2001. Waħda minn dawn turi l-figura tal- Papa u fl-isfond tidher l-istatwa ta' San Pawl fuq il-Gżejjer ta' San Pawl, liema gżejjer huma parti mit-territorju tal-Mellieħa. L-istatwa hija xogħol l-iskulturi Sigismondo (1780-1853) u Salvatore Dimech (1805-1887) u saret fl-18456. Din il-bolla kellha valur ta' 16-il ċenteżmu Maltin u d-disinn ta' dan is-sett kien ta' Joseph Mizzi. Il-Posta — Maltija fid-29 ta' Settembru 2006, ħarġet sett ta' ħames bolol bit-tema Kastelli u Torrijiet f'Malta. Waħda minnhom li kellha valur ta' Lira Maltija, kellha fuqha ritratt tal-Palazz ta' Selmun. Dan il-post ma kienx maħsub għat-taqbid imma kien jintuża għall-mistrieħ. Dan il-palazz ma hemmx data eżatt meta nbena u l-arkitett tiegħu kien Duminku Cachia (1690-1761)'. Dawn il-bolol kienu ddisinjati minn Anouschka Grech. Biex tfakkar is-servizz tal-karozzi tal-linja tradizzjonali ta' Malta' li kien ħa jinbidel, il-Posta ta' Malta fit-2 ta' Lulju 2011, ħarġet sett ta' 20 bolla b'karozzi tal-linja differenti bil-kuluri tal-lokalitajiet li kienu jservu .Waħda minn dawn li kellha valur ta' €0.69 kienet dwar il-karozza tal-linja tal-Mellieħa. Dawn kienu ta' lewn abjad b'faxxa blu'. Il-karozza tidher fl-inħawi tal-Għadira bl-isfond tal-Knisja Arċipretrali tal-Mellieħa. Dan is-sett kien fuq id- disinn ta' Cedrick Galea Pirotta. Fid-29 ta' Lulju 2015, il-Posta Maltija fis-serje Malta Marittima ħarġet sett ta' tliet bolol iddedikat kollu għal pitturi ex-voto li jinsabu fis-Santwarju tal-Mellieħa. Bolla ta' €0.51 turi l-wegħda li għamel il- Kaptan Giuseppe Giacomo u l-ekwipaġġ tiegħu tal- Brigantin Concezione waqt maltempata qawwija fit-28 ta' Dicembru 1835 ħdejn il-kosta ta' Lixandra fl-Egittu'. Għaqda Mużikali Imperial f CZZ, 4. Bolla ta' €0.82 turi l-wegħda magħmula minn Giovanni Ellul li kien fuq il-Bark Matutina waqt maltempata qawwija bir-ragħad fis-17 ta' Jannar 1839 f'ħalq ix-xmara Mersev f'Liverpool, ir-Renju Unit'. L-aħħar bolla li kienet ta' €1.00, turi l-wegħda li kien għamel il-Kaptan Giuseppe Diacono u l-ekwipaġġ tiegħu fuq l-ixprunara S. Francesco di Paula meta fid-9 ta' Diċembru 1843 kien inkisrilhom it-tmun bejn il-gżejjer ta' Linosa u Lampedusa fl- Italja''. Fid-9 ta' Mejju 2017, fis-serje Europa 2017 bit-tema Kastelli, il-Posta Maltija ħarġet sett ta' żewġ bolol. Waħda minnhom li kienet ta' €0.59 turi t-Torri l-Aħmar mill-ajru. Il-Forti Sant'Agata jew kif inhu magħruf l-aktar bħala t-Torri l-Aħmar, inbena mill-Gran Mastru Lascaris fejn il-bini tiegħu beda fil-5 ta' Diċembru 1647 u kien lest fl-20 ta' Novembru 164817. Dan is-sett kien iddisinjat minn Cedrick Galea Pirotta. Fl-10 ta' Lulju 2017, il-Posta ta' Malta ħarġet sett ta' żewġ bolol bit-tema Euromed — Siġar fil- Meditteran. Waħda minnhom li kienet ta' €0.10 turi siġra Tetraclinis Articulata — is-siġra tal-għargħar li hija s-siġra nazzjonali ta' Malta u fl-isfond tagħha tidher il-Knisja Arċipetrali tal-Mellieħa. Id-disinn ta' dan is-sett kien ta' Richard J Caruana. Farrugia Randon, S. (2006), pp. 29-38 Borg, P P. (1996), p. 27 http://www.Mellieħa.com/geninfo/transport.htm Muscat, J. (2009), p. 60 Debono, C. (2012), The Maltese Militia (teżi mhux ippublikata), Università ta' Malta Guillaumier, A. (2002), Bliet u Rħula Maltin, St Venera, Klabb Kotba Maltin Jaccarini, C. (2002), Il-giren u l-imġiebaħ f'Catania J. (ed)., fil- Mellieħa Mal-Milja taż-Żmien, Veritas Press Muscat, J. (2009), Ex Voto Santwarju tal-Madonna tal-Mellieħa - Malta, Qrendi, Best Print Oħrajn: https://www.maltaphilatelv.com/en/products/ liststampcatalogue 7pagecode-cmg http://www.Mellieħa.com Mob: 9986 8092 20, Triq il-Għasel, il-Mellieħa Nixtiequ l-festa t-tajba lill-Melleħin kollha